Eifersucht

Es schlaad zu midd volla Wucht

bei meina Fraa die Eifersucht.

Nur weil ich mol om Telefon

ongeschlaa e lockra Ton

unn e bisje vill Reklame

fa mich gemacht bei einer Dame.

Die hadd donn noch zuriggebimmelt

unn mich e bisje ongehimmelt

do hadd mei Fraa unn das iss woor

völlich de Vastond valoor.

Ich duun jetzt do nidd iwwaziee

weil niemols ich se duun beliee

schließlich bin ich unn das iss woor

schunn bei ihr iwwa fufzich Johr.

Jo schunn vor iwwa fufzich Johr

honn ich Treue ihr geschwor

deshalb bin ich jo a noch heid

imma zu on ihrer Seid.

Lediglich so ab unn zu

honn ich hämlich gonz in Ruh

mei Gedonge alsmol doch

gehadd donn in me onnre Buch

unn so hadd ich wirklich doch

meine Treu nie unnabroch.

Reiner Thielen